hotchpotch/miracl-hf-unified huggingface dataset:
อัยยัปปัน
พระสวามีอัยยัปปา (; ; ; ; เทวนาครี: अय्यप्पा) ทรงเป็นเทวะท้องถิ่น ซึ่งมีต้นกำเนิดอยู่ในรัฐเกรละและเป็นที่นิยมบูชาในภาคใต้ของประเทศอินเดีย
แต่เดิมเป็นบุตรของพระศิวะ (พระอิศวร) กับพระวิษณุ (พระนารายณ์) ในร่างของนางโมหิณี นามว่า ธรรมะศรัทธา มีชื่ออื่นๆ อีก อาทิ เช่น มณีกัณฐ์และหริหรปุตรัน
ต่อมาพระศิวะให้เทพบุตรธรรมะศรัทธาจุติบนโลกมนุษย์ โดยมิได้เกิดจากครรภ์ของพระมเหสีของพระราชาราชศรีกาลา และให้ท้าวนาคามีหน้าที่คุ้มครองพระกุมาร เมื่อพระราชราชาศรีกาลาเสด็จประพาสป่า พระองค์ก็ได้พบกับพระกุมารหน้าเทวาลัยของพระศิวะ แล้วพระองค์ก็เกิดเอ็นดูพระกุมารคนนี้ขึ้นมา แล้วก็ดำริขึ้นว่าจะทำยังไงกับพระกุมารคนนี้ดี จู่ ๆ ก็มีโยคีคนหนึ่งปรากฏแล้วบอกกับพระราชราชาศรีกาลาว่า "พระองค์ไม่ต้องกลัวไปหรอก ขอให้พระองค์นำเด็กผู้นี้กลับไปยังพระนครเถิด เลี้ยงดูให้ดี เด็กน้อยผู้นี้จะนำความเจริญ ความรุ่งเรื่องมาสู่พระนครของพระองค์ และให้พระนามแก่ทารกน้อยนี้ว่า มานีกันดัน เมื่อพระองค์ทรงเลี้ยงดูเด็กน้อยนี้จนอายุครบสิบสองปี พระองค์จะทราบถึงความเป็นมาทั้งหมดของเด็กทารกผู้นี้เอง" โยคีก็หายตัวไป
สาเหตุที่พระองค์ถือกำเนิดขึ้นมาก็เพื่อจะมาปราบอสูรมหิงสี น้องสาวของอสูรมหิษาสูรนั่นเอง แต่สวามีอัยยัปปาก็มีศัตรูก่อนที่จะปราบอสูรมหิงสี ซึ่งก็คือ อำมาตย์ของพระบิดาของพระองค์ อำมาตย์คนนั้นมี ชื่อว่า ไดวัลย์ ไดวัลย์ต้องการชิงพระราชสมบัติของพระราชราชาศรีกาลา โดยจะกำจัดสวามีอัยยัปปาก่อน เนื่องจากพระมเหสีของพระราชราชาศรีกาลาให้กำเนิดพระโอรสคนที่ 2 มีนามว่า ราชาราชันย์ ไดวัลย์ได้ยุยงพระมเหสีของพระราชราชาศรีกาลาว่า "ทำไมเลยต้องให้ไอ้เด็กที่มาจากป่าไม่รู้หัวนอนปลายเท้ามาสืบสันตติวงศ์ จริง ๆ แล้วบัลลังค์นี้น่าจะเป็นของบุตรที่เกิดจากพระนางเองมากกว่าถึงจะถูก" พระมเหสีก็เห็นด้วย ไดวัลย์จึงให้พระเหสีแกล้วหลอกพระราชราชาศรีกาลาว่า พระนางป่วยเป็นโรคร้าย พระราชราชราชาศรีกาลาก็เชื่อ จึงให้หมอที่ดีที่สุดในเมืองมารักษาพระมเหสี ซึ่งหมอคนนี้ก็ได้รับสินบนมาจากไดวัลย์ หมอก็บอกพระราชราชาศรีกาลาว่า "พระนางเป็นโรคร้ายไม่มีทางรักษาได้ แต่มีวิธีเดียว คือ ต้องไปนำน้ำนมของแม่เสือในป่ามาให้พระนางเสวย โรคร้ายจึงจะหาย" จากนั้น พระราชราชาศรีกาลาจึงให้สวามีอัยยัปปา หรือ มานีกันดัน ไปนำน้ำนมจากป่ามาให้ แล้วระหว่างทาง พระอินทร์ได้มาขอร้องสวามีอัยยัปปา พระองค์จึงไปปราบอสูรมหิงสี แต่สุดท้ายอสูรมหิงสีก็ถูกสวามีอัยยัปปาสังหาร และพระอินทร์ก็ตอบแทนสวามีอัยยัยปปา โดยการแปลงเป็นแม่เสือมาให้สวามีอัยยัปปาจับไปในวัง จากนั้น สวามีอัยยัปปาก็ขี่แม่เสือที่พระอินทร์แปลงมาเข้าไปในวัง เมื่อไดวัลย์กับพระมเหสีของพระราชราชาศรีกาลาเห็น จึงเข้าไปขอโทษที่วางแผนกันจะฆ่ามานีกันดัน จากนั้น พระราชราชาศรีกาลาก็บอกกับ สวามีอัยยัปปา ให้อยู่ในวังด้วยกันเถิด แต่สวามีอัยยัปปาปฏิเสธ ขอเข้าไปอยู่ในป่าแทน จากนั้น สวามีอัยยัปปาจึงเข้าไปบำเพ็ญพรตในป่าตลอดชีวิต
บุรีรัตน์ รัตนวานิช
พลอากาศเอก บุรีรัตน์ รัตนวานิช อดีตรองผู้บัญชาการทหารสูงสุด เกิดเมื่อวันที่ 6 ตุลาคม พ.ศ. 2491 เป็นน้องชายคนสุดท้องของในบรรดาพี่น้องทั้งหมด 6 คน ของ พล.อ.เลิศรัตน์ รัตนวานิช สมาชิกวุฒิสภา (ส.ว.) แบบสรรหา
จบการศึกษาจากโรงเรียนกรุงเทพคริสเตียนวิทยาลัย, โรงเรียนเตรียมทหารรุ่นที่ 7 (ตท.7-ร่วมรุ่นเดียวกับ พล.อ.สพรั่ง กัลยาณมิตร, พล.อ.ปฐมพงษ์ เกษรศุกร์, พล.ร.อ.บรรณวิทย์ เก่งเรียน), โรงเรียนนายเรืออากาศรุ่นที่ 14, โรงเรียนการบิน, โรงเรียนนายทหารชั้นผู้บังคับฝูง รุ่นที่ 41, โรงเรียนเสนาธิการทหารอากาศรุ่นที่ 27, วิทยาลัยการทัพอากาศรุ่นที่ 28, วิทยาลัยป้องกันราชอาณาจักร รุ่นที่ 42
รับราชการในตำแหน่งที่สำคัญ ๆ อาทิ ผู้บังคับบัญชากองบิน 2 ลพบุรี (1 ตุลาคม พ.ศ. 2534 -  30 กันยายน พ.ศ. 2536), ที่ปรึกษาพิเศษกองทัพอากาศ, ผู้บัญชาการหน่วยบัญชาการอากาศโยธิน (1 ตุลาคม พ.ศ. 2542 - 30 กันยายน พ.ศ. 2543), ผู้บังคับทหารอากาศดอนเมือง, ราชองครักษ์ประจำกรมราชองครักษ์ และ รองเสนาธิการทหารประจำกองบัญชาการทหารสูงสุด
ได้รับเลื่อนยศเป็น พลอากาศเอก (พล.อ.อ.) ในวันที่ 1 ตุลาคม พ.ศ. 2551 และรับตำแหน่งรองผู้บัญชาการทหารสูงสุด โดยก่อนหน้านั้นมีความพยายามจาก นายสมัคร สุนทรเวช นายกรัฐมนตรีและรัฐมนตรีว่าการกระทรวงกลาโหม ผลักดันให้ดำรงตำแหน่ง ผู้บัญชาการทหารอากาศ (ผบ.ทอ.) แต่ทว่าไม่สำเร็จ และท้ายที่สุดตำแหน่ง ผบ.ทอ. นี้ก็ตกเป็นของ พล.อ.อ.อิทธพร ศุภวงศ์
พล.อ.อ.บุรีรัตน์ ยังดำรงตำแหน่งในหน่วยงานรัฐวิสาหกิจอีกหลายอย่างเมื่อหลังเกษียณ อาทิ กรรมการอิสระ บริษัท ท่าอากาศยานไทย จำกัด (มหาชน) เป็นต้น และมีตำแหน่งทางสังคม อาทิ ประธานคณะกรรมการสนามกีฬาบ้านกลาง, นายกสมาคมกอล์ฟแห่งประเทศไทย เป็นต้น
รายชื่อตอนในเซียนเกมรักขอเป็นเทพนักจีบ (มังงะ)
นี่คือ รายชื่อบทของเซียนเกมรักขอเป็นเทพนักจีบ
หม่อมหลวงสุทธิรัตน์ เกษมสันต์
พลอากาศเอก หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ เกิดเมื่อวันที่ 17 มีนาคม พ.ศ. 2492 จบการศึกษาจากโรงเรียนเตรียมทหารรุ่นที่ 10 (ตท.10), โรงเรียนนายเรืออากาศรุ่นที่ 17, โรงเรียนนายทหารชั้นผู้บังคับฝูง รุ่นที่ 47, 
โรงเรียนเสนาธิการทหารบก (หลักสูตรประจำ) รุ่นที่ 64, วิทยาลัยการทัพอากาศ รุ่นที่ 30, วิทยาลัยป้องกันราชอาณาจักร (หลักสูตร ปรอ.) รุ่นที่ 15
การรับราชการตำแหน่งสำคัญ อาทิ ฝ่ายเสนาธิการประจำผู้บัญชาการทหารอากาศ,ผู้บัญชาการกองสนับสนุนทางอากาศ ,ประธานกรรมการสถาบันการบินพลเรือน, ผู้บังคับการกองบิน 41 กองพลบินที่ 3, ผู้ช่วยทูตทหารอากาศไทยประจำกรุงลอนดอน สหราชอาณาจักร และ รักษาราชการผู้ช่วยทูตทหารอากาศไทยประจำกรุงโคเปนเฮเกน ประเทศเดนมาร์ก, รองเจ้ากรมการลาดตระเวนทางอากาศ กองบัญชาการสนับสนุนทหารอากาศ, เสนาธิการศูนย์วิทยาศาสตร์และพัฒนาระบบอาวุธกองทัพอากาศ, ผู้ช่วยปลัดบัญชีทหาร กองบัญชาการทหารสูงสุด, ผู้บัญชาการกองบัญชาการสนับสนุนทหารอากาศ, ผู้ช่วยเสนาธิการทหารอากาศฝ่ายยุทธบริการ ก่อนที่จะเกษียณอายุราชการเมื่อวันที่ 30 กันยายน พ.ศ. 2552 ในยศ พลอากาศเอก (พล.อ.อ.) ตำแหน่งผู้ช่วยผู้บัญชาการทหารอากาศ (พล.อ.อ.อิทธพร ศุภวงศ์)
ชีวิตส่วนตัว พล.อ.อ.ม.ล.สุทธิรัตน์ สมรสกับ นางแสงดาว เกษมสันต์ ณ อยุธยา มีบุตรธิดา 2 คน โดยบุตรสาวคนโต คือ นุก-สุทธิดา เกษมสันต์ ณ อยุธยา นักแสดงและอดีตนักร้องวัยรุ่นที่มีชื่อเสียง ในสังกัดของ บริษัท อาร์.เอส.โปรโมชั่น จำกัด
มาร์ธา สจ๊วต
มาร์ธา เฮเลน สจ๊วต () เกิดเมื่อวันที่ 3 สิงหาคม ค.ศ. 1941 เป็นนักธุรกิจผู้ทรงอิทธิพล พิธีกรรายการโทรทัศน์ นักเขียน และผู้ผลิตนิตยสาร ชาวอเมริกัน เป็นผู้ก่อตั้งบริษัท มาร์ธาสจ๊วตลีฟวิงออมนิมีเดีย เธอประสบความสำเร็จจากธุรกิจหลากหลาย ทั้งสิ่งพิมพ์ รายการโทรทัศน์ และของใช้ ของที่ระลึก สจ๊วตผลิตรายการทอล์กโชว์ที่ชื่อ "Martha" ซึ่งออกอากาศทั่วโลก เธอเขียนหนังสือขายดีไว้หลายเล่ม เธอยังเป็นผู้ผลิตนิตยสาร "Martha Stewart Living"
ในปี ค.ศ. 2004 เธอได้รับโทษฐานให้การเท็จเกี่ยวกับการขายหุ้น ทำให้เธอต้องติดอยู่ในคุก 5 เดือน สจ๊วตออกจากคุกในปี ค.ศ. 2005 พร้อมกับบริษัทของเธอที่กลับมาในปี ค.ศ. 2006
ลีฟวิน'
ลีฟวิน' () เป็นเพลงซิงเกิ้ลแรกของเจสซี แม็กคาร์ตนีย์ จากอัลบัม ดีพาร์เทอร์ จำหน่ายครั้งแรกในปี พ.ศ. 2552 เคยติดชาร์ตบิลบอร์ด ฮอต 100 ในอันดับที่ 10 และบิลบอร์ด ป็อป 100 ในอันดับที่ 2
เทศบาลตำบลเวียงสา
เทศบาลตำบลเวียงสา เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอเวียงสา จังหวัดน่าน มีพื้นที่ครอบคลุม 2 หมู่บ้าน ของตำบลกลางเวียง
เทศบาลตำบลเวียงสา ได้รับการยกฐานะจากสุขาภิบาลกลางเวียงขึ้นเป็นเทศบาลตำบล เมื่อวันที่ 25 เดือน พฤษภาคม พ.ศ. 2542 และเปลี่ยนชื่อจากเทศบาลตำบลกลางเวียงเป็น “เทศบาลตำบลเวียงสา” ตามประกาศกระทรวงมหาดไทยเมื่อลงวันที่ 20 ตุลาคม พ.ศ. 2549เทศบาลตำบลเวียงสามีพื้นที่ 1 ตารางกิโลเมตร หรือ 625 ไร่ ประกอบด้วย 2 หมู่บ้าน ของตำบลกลางเวียง คือ
จำนวนประชาชนในเขตเทศบาลตำบลเวียงสา ณ เดือนธันวาคม พ.ศ. 2552 มีจำนวน 3,183 คน แยกเป็นชาย 1,488 คน หญิง 1,695 คน ความหนาแน่นของประชากร 3,183 คนต่อตารางกิโลเมตร จำนวนบ้าน 1,088 หลังคาเรือน
การคมนาคมทางบก มีถนนสายต่างๆ ดังนี้ ทางหลวงแผ่นดินหมายเลข 1026 และถนนภายในหมู่บ้านต่างๆ
สถานศึกษาในเขตเทศบาลตำบลเวียงสา มีดังนี้
สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น
สงครามพยัคฆ์ร้ายขนปุย 2 : ตอน คิตตี้ กาลอร์ ล้างแค้น () หรือ "สงครามพยัคฆ์ร้ายขนปุย 2" () เป็นภาพยนตร์อเมริกัน-ออสเตรเลีย ในระบบ 3 มิติ ที่ออกฉายในปี พ.ศ. 2553 และเป็นภาคต่อของ "สงครามพยัคฆ์ร้ายขนปุย" ที่ออกฉายในปี พ.ศ. 2544 รอบปฐมทัศน์จัดขึ้น ณ ประเทศสหรัฐอเมริกา เมื่อวันที่ 30 กรกฎาคม พ.ศ. 2553 และออกฉายในไทยเมื่อวันที่ 21 ตุลาคม พ.ศ. 2553 ภาพยนตร์กำกับโดย แบรด เพย์ตัน และเขียนขึ้นโดย รอน เจ เฟรียดแมน และ สตีฟ เบ็นซิช
โมฮับบะเทน อานุภาพแห่งรัก
โมฮับบะเทน อานุภาพแห่งรัก (; ) เป็นภาพยนตร์ชื่อดังของบอลลีวู้ด เป็นเรื่องเกี่ยวกับความรักที่สอนว่า ความรักคือสิ่งที่สูงส่ง ซึ่งนำแสดงโดย ศาห์รุข ข่าน ไอศวรรยา ราย อมิตาภ พัจจัน อุทัย โจปรา จิมมี เชอร์กิลล์ ชุกัล หัสราช ศมิตา เศฏฏี ปรีตี ฌังกิยานี และคิม ศารมา
ฤๅษีนารทมุนี
ฤๅษีนารทมุนี () เป็นบุตรของพระพรหม เป็นสาวกคนแรกของพระนารายณ์ และเป็นผู้ที่นำเรื่องราวบนโลกมนุษย์มารายงานแด่พระศิวะ ฤๅษีนารทมุนีเป็นทูตเอกของสวรรค์ และมีบทบาทในมหาภารตะและรามเกียรติ์เป็นอย่างมาก ในเรื่องรามเกียรติ์ ฤษีเป็นผู้แนะนำให้หนุมานใช้น้ำในบ่อน้อยของตนเอง ก็คือ น้ำลายในปากของหนุมานดับไฟ เมื่อตอนที่หนุมานไปเผากรุงลงกา ในมหาภารตะ ฤๅษีนารทมุนีมีหน้าที่คอยส่งสำคัญให้แก่พระกฤษณะ พระพลราม ยุธิษฐิระ และอรชุน คือ ในมหาสงครามทุ่งกุรุเกษตร ฤๅษีนารทมุนีได้ส่งข่าวบอกแก่พระพลรามว่า "ภีมะกำลังดวลตะบองกับทุรโยธน์" และเมื่อตอนที่พระอนิรุทธิ์หายตัวไป ฤๅษีนารทมุนีก็แจ้งแก่พระกฤษณะว่า "พระอนิรุทธิ์ถูกท้าวกรุงภาณจับตัวไปขังในคุก" และเมื่อตอนที่ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตในป่า ฤๅษีนารทมุนีก็เป็นผู้แจ้งข่าวให้กับยุธิษฐิระว่า "ท้าวธฤตราษฎร์ พระนางคานธารี พระนางกุนตี ท้าววิทูร เสียชีวิตแล้ว และฤๅษีนารทมุนีเป็นผู้บอกถึงจุดอ่อนของทุรโยธน์ให่แก่อรชุน" นอกจากนี้ฤๅษีนารทมุนีก็ยังเป็นผู้เล่าเรื่องของพระรามให้แก่ฤๅษีวาลมีกิจนเกิดเป็นคัมภีร์รามายณะ
ในภาพยนตร์ของบอลลีวู้ด โดยเฉพาะหนังเกี่ยวกับเทพเจ้า บทพูดของฤๅษีนารทมุนีที่ทุกคนจำได้ คือ คำว่า "นาร้ายณ์ นารายณ์"
วีทรีโอ
วีทรีโอ หรือบางครั้งเขียน วี ทรีโอ้ () เป็นกลุ่มดนตรีคลาสสิกัลครอสโอเวอร์ 3 ชิ้น ประกอบด้วยไวโอลิน 2 ตัว และเชลโล ในสังกัดเอ็กแซ็กท์ ในเครือจีเอ็มเอ็ม แกรมมี่ โดยนักดนตรีสามพี่น้อง คือ ทวีเวท ศรีณรงค์ (เป้ เล่นไวโอลิน) อุทัยศรี ศรีณรงค์ (ป่าน เล่น เชลโล) และพินทุสร ศรีณรงค์ (ปุย เล่นไวโอลิน) ทั้งสามคนเป็นบุตรของสุทิน ศรีณรงค์ นักดนตรีคลาสสิก ซึ่งเล่นดนตรีคลาสสิกมาตั้งแต่เด็ก และเป็นนักเรียนทุนในพระอุปถัมภ์ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาตั้งแต่ปี พ.ศ. 2547 "Hot Album"
"Cool Album" จีนี่ เรคคอร์ดส
ไฟลท์ 93
ไฟลท์ 93 () เป็นภาพยนตร์ที่กำกับและเขียนบทภาพยนตร์ โดย พอล กรีนกราสส์ โดยสร้างมาจากเรื่องจริงจากการจี้เครื่องบิน ยูไนเต็ดแอร์ไลน์ เที่ยวบินที่ 93 จากเหตุการณ์วินาศกรรม 11 กันยายน พ.ศ. 2544 ออกฉายครั้งแรกทั่วทวีปอเมริกาเหนือเมื่อวันที่ 26 เมษายน พ.ศ. 2549
สีประจำวันในประเทศไทย
สีประจำวัน เป็นวัฒนธรรมความเชื่อของไทยที่ได้รับอิทธิพลมาจากตำนานฮินดู และเป็นกฎเกณฑ์ของตำราโหราศาสตร์ที่ได้กำหนดสีประจำแต่ละวัน สีแต่ละสีได้กำหนดมาจากสีของเทพที่ปกป้องวันนั้น ๆ หรือ เทวดานพเคราะห์
สีประจำวันของไทยมาจากสีกายของเทวดา ใน 1 สัปดาห์มี 7 วัน เรียกชื่อวันตามลำดับ คือ อาทิตย์ จันทร์ อังคาร พุธ พฤหัสบดี ศุกร์ เสาร์ ชื่อวันทั้ง 7 มาจากชื่อเทวดา สีกายของเทวดาเหล่านี้ต่างกันและมีประวัติดังต่อไปนี้
พระอาทิตย์ ตามตำนานว่า พระอิศวรเอาราชสีห์ 6 ตัวมาป่น แล้วห่อด้วยผ้าสีแดง (Red Rose) พรมด้วยน้ำอมฤตบังเกิดเป็นพระอาทิตย์ มีกายสีแดง
พระจันทร์ ตามตำนานว่า พระอิศวรร่ายพระเวทให้นางฟ้า 15 นางกลายเป็นผงละเอียด แล้วห่อด้วยผ้าสีเหลืองอ่อน (Light Yellow) ประพรมด้วยน้ำอมฤต ก็บังเกิดเป็นพระจันทร์ มีกายสีเหลืองนวล
พระอังคาร ตามตำนานเล่าว่า พระอิศวรร่ายพระเวทให้กระบือ 8 ตัวกลายเป็นผงแล้วห่อด้วยผ้าสีแดงหลัว ก็บังเกิดเป็นพระอังคาร มีสีกายเป็นสีแก้วเพทาย (แดงหลัว) บางแห่งก็ว่าเป็นสีชมพู
พระพุธ ตามตำนานว่า พระอิศวรร่ายพระเวทให้พญาคชสาร 17 ตัวกลายเป็นผงห่อด้วยผ้าสีเขียวใบไม้ ประพรมด้วยน้ำอมฤตก็บังเกิดเป็นพระพุธ มีสีกายเป็นสีแก้วมรกต
พระพฤหัสบดี ตามตำนานว่า พระอิศวรร่ายพระเวทให้พระฤๅษี 19 ตนกลายเป็นผง แล้วเอาผ้าสีแสด (Bright Red Orange) ห่อผงนั้น ประพรมด้วยน้ำอมฤต ก็บังเกิดเป็นพระพฤหัสบดี มีสีกายเหมือนสีผ้าที่ห่อ
พระศุกร์ ตามตำนานว่า พระอิศวรร่ายพระเวทให้โค 21 ตัวกลายเป็นผง แล้วห่อด้วยผ้าสีน้ำเงินหรือสีคราม (Light Indigo Blue) ประพรมด้วยน้ำอมฤต ก็บังเกิดเป็นพระศุกร์ มีสีกายกล่าวไว้ต่าง ๆ กัน แต่ตามภาพเขียนเป็นสีคราม
พระเสาร์ ตามตำนานกล่าวว่า พระอิศวรร่ายพระเวทให้เสือ 10 ตัวกลายเป็นผงแล้วห่อด้วยผ้าสีดำหลัว (Dark Brown Sepia) ประพรมด้วยน้ำอมฤต ก็บังเกิดเป็นพระเสาร์ มีกายสีดำคล้ำ
ตามตำนานที่กล่าวมานี้ จะเห็นว่าสีกายของเทวดาทั้ง 7 เป็นสีเดียวกับผ้าที่ห่อ และเมื่อนำชื่อของเทวดาเหล่านั้นมาใช้เป็นชื่อวัน สีประจำวันนั้น ๆ ก็เป็นสีกายของเทวดาที่เป็นชื่อวันนั่นเอง
น้ำเงิน บุญหนัก
น้ำเงิน บุญหนัก หรือชื่อจริงว่า สวง จารุวิจิตร และชื่อเล่นว่า เปี๊ยก (เกิด 24 มกราคม พ.ศ. 2483) เป็นนักแสดงและนักพากย์ชาวไทย จบการศึกษาจากโรงเรียนขัตติยาณีผดุงศึกษา เข้าสู่วงการการแสดงครั้งแรกเมื่อปี 2499 จากการชักนำของ ม.ล.ทรงสอางค์ ทิฆัมพร ผลงานแรกคือภาพยนตร์เรื่อง "สาปสวรรค์" เมื่อ พ.ศ. 2498 โดยใช้ชื่อในวงการว่า "ดาวรุ่งฟ้า" ประกบกับ ส.อาสนจินดา, เชาว์ แคล่วคล่อง และ จุฑารัตน์ จินรัตน์ โดยรับบทเป็น "รุ่งทิพย์" นางเอกวัยเด็ก และมีชื่อเสียงจากเรื่อง "ชาติเสือ" แสดงกับ มิตร ชัยบัญชา และเรวดี ศิริวิไล ออกฉายเมื่อ พ.ศ. 2500 จากนั้นก็มีผลงานตามมาอีกเรื่อย ๆ
น้ำเงินได้รับรางวัลตุ๊กตาเงินสาขานักแสดงหญิงสมบทยอดเยี่ยมจากภาพยนตร์เรื่อง "นางสาวโพระดก" เมื่อ พ.ศ. 2508 และได้รับรางวัลตุ๊กตาทองสาขาเดียวกัน จากภาพยนตร์เรื่อง" กาเหว่า" เมื่อ พ.ศ. 2509
ต่อมา น้ำเงินได้แสดงละครโทรทัศน์ด้วย ได้รับบทบาทเด่น เป็นต้นว่า กระสือยายสาย ในละครเรื่อง "กระสือ" ทางช่อง 7 เมื่อ พ.ศ. 2537 เมื่อสูงวัยขึ้นจึงเปลี่ยนไปรับบทเป็นนักแสดงประกอบและนักแสดงสมทบ เช่น ในละครเรื่อง "มนต์รักลูกทุ่ง" ทางช่อง 7 เมื่อ พ.ศ. 2538
อนึ่ง น้ำเงินยังเป็นนักพากย์ ผลงานเด่น คือ บทบาทท่านย่าต้นหลิว (Grandmother Willow) ในภาพยนตร์แอนิเมชันของวอลต์ ดิสนีย์ เรื่อง "โพคาฮอนทัส (Pocahontas)" เมื่อ พ.ศ. 2538 และ" (Pocahontas II: Journey to a New World)" เมื่อ พ.ศ. 2541
ผลงานในระยะหลัง ได้แก่ ภาพยนตร์ไตรภาคชุด "ตำนานสมเด็จพระนเรศวรมหาราช" ระหว่างปี 2550-2554, ละครโทรทัศน์ชุด "เซน สื่อรักสื่อวิญญาณ" ทางช่อง 5, "เพียงใจที่ผูกพัน" ทางช่อง 3 ใน พ.ศ. 2553, "ลูกไม้หลากสี" ทางช่อง 7 ใน พ.ศ. 2556 เป็นต้น
มะลิลา บราซิลเลี่ยน
มะลิลา บราซิลเลี่ยน คือชื่อกลุ่มศิลปินสัญชาติไทย ที่มีสมาชิกเป็นชาย 3 คน หญิง 2 คน ประกอบด้วย วิระ บำรุงศรี, นึกคิด บุญทอง, อิศราคม เอื้อพงษ์พันธ์, อังคณา ทิมดี และ ปาริกา เทพสุขดี โดยมีผลงานเพลงภายใต้สังกัดคีตา เรคคอร์ดส ในปี พ.ศ. 2533-2536 จำนวน 3 ชุด คือ มะลิลา บราซิลเลี่ยน, ไม่อ้วนเอาเท่าไร และ มะลิลา ปาร์ตี้สวิง
วงมะลิลา บราซิลเลี่ยน มีเพลงที่สร้างชื่อเสียงโด่งดัง ได้แก่ กล้าได้กล้าเสีย, ปลายฟ้า, ไม่อ้วนเอาเท่าไร, ฟองสบู่ และ เธอก็แค่โซดา ด้วยจังหวะดนตรีสนุกสนานที่ได้รับอิทธิพลจากประเทศบราซิล กับลีลาการเต้นรำของสมาชิกวงทั้งหมด ทำให้เป็นที่ยอมรับของผู้ฟังที่แสวงหาแนวเพลงใหม่ๆ บ้าง
ปัจจุบัน สมาชิกวงแยกย้ายกันไปตามแนวทางของแต่ละคน โดย "วิระ" เป็นข้าราชการตำรวจและยังคงรับงานร้องเพลง "ปาริกา" เป็นประชาสัมพันธ์บริษัทแห่งหนึ่ง "นึกคิด" และ "อังคณา" ยังคงรับงานแสดงตามละครและภาพยนตร์ ส่วน "อิศราคม" เสียชีวิตหลังการแยกวงไปเกือบสิบปี โดยสมาชิกที่เหลือได้กลับมารวมตัวในคอนเสิร์ต "Kita Back To The Future Concert" เมื่อต้นปี พ.ศ. 2550 ณ พารากอน ฮออล์ สยามพารากอน
เพรสซิเดนท์
เพรสซิเดนท์ หรือ เดอะ เพรสซิเดนท์ () คือชื่อวงดนตรีสัญชาติไทย โดยแนวดนตรีเป็นสไตล์เต้นรำ โซล ฟังกี้ และ ดิสโก้ เริ่มแรกเล่นประจำตามไนท์คลับในโรงแรมชื่อดัง จนกระทั่งมีผลงานอัลบั้มเพลงในสังกัดอโซน่า ในช่วงปี พ.ศ. 2525 - พ.ศ. 2527 ที่มีสมาชิกเด่นๆ คือ ตู้ - ดิเรก อมาตยกุล, อ้วน - วารุณี สุนทรีสวัสดิ์, เล็ก - ปรีชา ชนะภัย และอ๊อด - อนุพงษ์ ประถมปัทมะ โดยสองรายหลังเป็นสมาชิกวงคาราบาว จนถึงปัจจุบัน
วงเพรสซิเดนท์ มีหัวหน้าวง คือ ศุภกร บุญยานันต์ ในตำแหน่งคีย์บอร์ด ภายหลังเป็นโปรดิวเซอร์ให้กับ วารุณี และ นิตยา บุญสูงเนิน สมาชิกในช่วงเริ่มก่อตั้งมี ช.อ้น ณ บางช้าง ในตำแหน่งกีตาร์ ต่อมามีการเปลี่ยนเป็น ฟาโรห์ ตอยยีบี ภายหลังเป็นมือกีตาร์วงเพื่อน และ ปรีชา ชนะภัย ตามลำดับ โดยแยกมาจากวง "เดอะ มิชชั่น" กับวง "เมด อิน ไทยแลนด์"
ปรีชา เข้าร่วมวงเพรสซิเดนท์จนมีอัลบั้มกับอโซน่าสองชุด คือ "เด็กฮาร์ดฉันไม่สน" (พ.ศ. 2525) และ "สายลมลวง" (พ.ศ. 2526) และยังได้นำนักดนตรีของวงเข้าร่วมเป็นแบ็คอัพบันทึกเสียงให้กับวงคาราบาวในอัลบั้ม "แป๊ะขายขวด" และ "วณิพก" จากนั้นคาราบาวได้ให้ เทียรี่ เมฆวัฒนา รับหน้าที่แทน เนื่องจากวงเพรสซิเดนท์มีภารกิจทัวร์แสดงที่สหรัฐอเมริกา เมื่อกลับมาได้เปลี่ยนตัวมือกีตาร์เป็น จารึก อยู่เอม โดยออกอัลบั้ม "รักที่แสนหวาน" และ "เข็ดรัก" (พ.ศ. 2527) ซึ่งไม่ประสบความสำเร็จเท่าที่ควร เล็กจึงเข้าร่วมวงคาราบาวอย่างเป็นทางการในอัลบั้ม เมด อิน ไทยแลนด์ โดยมีอ๊อดตามมาทัวร์คอนเสิร์ตในช่วงต้นปี พ.ศ. 2528 ด้วย วงเพรสซิเดนท์จึงประกาศยุบวง
เพลงที่โด่งดังของวง ได้แก่ เด็กฮาร์ดฉันไม่สน, ธรรมด๊า..ธรรมดา, บ่มีเซ็ง และ "สาวบางโพ" โดยเพลงหลังสุดสร้างชื่อเสียงให้กับ ตู้ ดิเรก จนกลายเป็นเพลงประจำตัวไปแล้ว
ดับเบิลยูดับเบิลยูอี แบรกกิ้ง ไรท์ส
ดับเบิลยูดับเบิลยูอี แบรกกิ้ง ไรท์ส เป็นศึกมวยปล้ำ ของ WWE โดยจัดขึ้นในช่วงปลายเดือนตุลาคม แทนรายการ ดับเบิลยูดับเบิลยูอี ไซเบอร์ซันเดย์ โดยจัดขึ้นครั้งแรกในปี ค.ศ. 2009 โดยจะมี 1 แมทช์ที่เจอระหว่าง ค่าย รอว์ กับ สแมคดาวน์ เพื่อชิงถ้วยรางวัลแบรกกิ้ง ไรท์ส
ไพโรจน์ สุวรรณฉวี
ว่าที่ร้อยตรีไพโรจน์ สุวรรณฉวี (24 พฤศจิกายน พ.ศ. 2492 - 7 พฤษภาคม พ.ศ. 2554) อดีตรัฐมนตรีช่วยว่าการกระทรวงพาณิชย์ ในรัฐบาลของนายบรรหาร ศิลปอาชา และแกนนำกลุ่มโคราช พรรคเพื่อแผ่นดิน
ไพโรจน์ สุวรรณฉวี เกิดเมื่อวันที่ 24 พฤศจิกายน พ.ศ. 2492 ที่เขตดุสิต กรุงเทพมหานคร เป็นบุตรของนายจำรัส กับนางสำเภา สุวรรณฉวี สมรสกับร้อยตรีหญิงระนองรักษ์ สุวรรณฉวี มีบุตรชาย 3 คน คือ พลพีร์ สุวรรณฉวี พีรพร สุวรรณฉวี และณัฐวัชร์ สุวรรณฉวี
ไพโรจน์ สุวรรณฉวี สำเร็จการศึกษาปริญญาตรีรัฐศาสตรบัณฑิต และปริญญาโทรัฐศาสตรมหาบัณฑิต จากมหาวิทยาลัยธรรมศาสตร์ เมื่อปี พ.ศ. 2514 และ พ.ศ. 2517 ตามลำดับ
ไพโรจน์ สุวรรณฉวี เริ่มรับราชการในสังกัดกรมการปกครอง กระทรวงมหาดไทย จนได้รับตำแหน่งนายอำเภอครบุรี จังหวัดนครราชสีมา ในปี พ.ศ. 2529 และตำแหน่งนายอำเภอเขาย้อย อำเภอท่ายาง อำเภอเมืองสระบุรีเป็นอำเภอสุดท้าย จึงได้ลาออกมาสมัครรับเลือกตั้งเป็นสมาชิกสภาผู้แทนราษฎร จังหวัดนครราชสีมา เมื่อปี พ.ศ. 2535 สังกัดพรรคสามัคคีธรรม ต่อมาในการเลือกตั้งเดือนกันยายน พ.ศ. 2535 จึงได้ย้ายมาสังกัดพรรคชาติพัฒนา เป็นหนึ่งในผู้ก่อตั้งกลุ่ม 16 และย้ายมาสังกัดพรรคชาติไทย ในปี พ.ศ. 2538 ซึ่งไพโรจน์ สุวรรณฉวี เป็นหนึ่งในแกนนำที่ต่อต้านรัฐบาลนายชวน หลีกภัย ในเรื่อง สปก.4-01 จนต่อมาไพโรจน์ สุวรรณฉวี ได้เข้ารับตำแหน่งรัฐมนตรีช่วยว่าการกระทรวงพาณิชย์ ในรัฐบาลของนายบรรหาร ศิลปอาชา
ต่อมาได้ย้ายมาสังกัดพรรคความหวังใหม่ และรับตำแหน่งผู้อำนวยการพรรค จนกระทั่งได้มีการยุบรวมเข้ากับพรรคไทยรักไทย ในปี พ.ศ. 2544 และไพโรจน์ สุวรรณฉวี ก็ถูกตัดสิทธิ์ทางการเมือง เนื่องจากเป็นกรรมการบริหารพรรคไทยรักไทยด้วย
ไพโรจน์ สุวรรณฉวี เป็นนักการเมืองที่มีบทบาทในการสนับสนุนพรรคเพื่อแผ่นดิน หลังการเลือกตั้งในปี พ.ศ. 2550 และมีส่วนในการผลักดันให้ร้อยตรีหญิงระนองรักษ์ สุวรรณฉวี ภรรยา เข้ารับตำแหน่งรัฐมนตรีในรัฐบาลนายสมัคร สุนทรเวช และรัฐบาลของนายอภิสิทธิ์ เวชชาชีวะ
ในการจัดตั้งของรัฐบาลซึ่งนำโดยพรรคประชาธิปัตย์ ในช่วงปลายปี พ.ศ. 2551 ไพโรจน์ สุวรรณฉวี เป็นบุคคลหนึ่งที่มีบทบาทสำคัญในการนำสมาชิกในกลุ่มให้การสนับสนุนนายอภิสิทธิ์ เวชชาชีวะ เป็นนายกรัฐมนตรี และเป็นหนึ่งในสามบุคคลที่มีบทบาทสำคัญ ในนาม "3พี" (ไพโรจน์ สุวรรณฉวี พินิจ จารุสมบัติ และปรีชา เลาหพงศ์ชนะ)
ว่าที่ ร.ต.ไพโรจน์ เสียชีวิตเมื่อวันที่ 7 พฤษภาคม พ.ศ. 2554 เวลา 15.50 น. ด้วยโรคมะเร็งต่อมน้ำเหลือง สิริอายุได้ 61 ปี ซึ่งหลังการเสียชีวิตแล้ว ทางครอบครัวมิได้เปิดเผยจึงทำให้เกิดเป็นข่าวลือต่าง ๆ จนในที่สุดในวันที่ 10 พฤษภาคม ปีเดียวกัน ทางโฆษกพรรคเพื่อแผ่นดินได้แถลงยอมรับถึงการเสียชีวิตว่าเป็นความจริง
ไพโรจน์ สุวรรณฉวี ได้เข้ามารับตำแหน่งประธานสโมสรฟุตบอลทีโอที แคท ในฤดูกาล 2552 เป็นต้นมา
จาง เฟิงอี้
จาง เฟิงอี้ () เกิดเมื่อวันที่ 1 กันยายน พ.ศ. 2499 เป็นนักแสดงชื่อดังของฮ่องกงและจีน ทั้งในละครโทรทัศน์และภาพยนตร์ ละครโทรทัศน์เด่นของเขาคือ จิ๋นซีฮ่องเต้ รับบทเป็นจิ๋นซีฮ่องเต้
และยังรับบทเป็น จักรพรรดิถังไท่จง (หลี่ ซื่อหมิน) ในละครเรื่อง บูเช็คเทียน ส่วนภาพยนตร์เด่นของเขาคือ สามก๊ก โจโฉแตกทัพเรือ รับบทเป็นโจโฉ
พรเทพ เตชะไพบูลย์
นายพรเทพ เตชะไพบูลย์ อดีตรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย (สมัยแรก) และอดีตรองผู้ว่าราชการกรุงเทพมหานคร
พรเทพ เตชะไพบูลย์ เกิดเมื่อวันที่ 17 พฤษภาคม พ.ศ. 2496 เป็นบุตรของนายสุเมธ กับนางรังสี เตชะไพบูลย์ สำเร็จการศึกษาระดับปริญญาตรีด้านการบริหารธุรกิจ จากมหาวิทยาลัยบอสตัน ประเทศสหรัฐอเมริกา และปริญญาโทในสาขาเดียวกัน จากสถาบันบัณฑิตพัฒนบริหารศาสตร์ และปริญญาโท สาขารัฐศาสตร์ จากมหาวิทยาลัยรามคำแหง
ด้านชีวิตครอบครัว พรเทพ เตชะไพบูลย์ เคยสมรสกับศรีสกุล พร้อมพันธุ์ (ภรรยาคนปัจจุบันของสุเทพ เทือกสุบรรณ) น้องสาวของนิพนธ์ พร้อมพันธุ์ มีบุตร 3 คนคือ สิทธิพัฒน์ เตชะไพบูลย์ เอกนัฏ พร้อมพันธุ์ และ ธีราภา พร้อมพันธุ์ ต่อมาในปี พ.ศ. 2542 ได้สมรสใหม่กับปภัสรา เตชะไพบูลย์ มีบุตร 1 คน ดิสรยา เตชะไพบูลย์
พรเทพ เตชะไพบูลย์ เริ่มเข้าสู่งานการเมืองโดยการสมัครรับเลือกตั้งเป็นสมาชิกสภาผู้แทนราษฎร เมื่อปี พ.ศ. 2529 ในสังกัดพรรคประชาธิปัตย์ และได้รับการเลือกตั้งหลายสมัย ต่อมาได้รับตำแหน่งรองโฆษกประจำสำนักนายกรัฐมนตรี ในปี พ.ศ. 2532 และดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของนายชวน หลีกภัย เมื่อปี พ.ศ. 2538 รัฐมนตรีช่วยว่าการกระทรวงวิทยาศาสตร์เทคโนโลยีและสิ่งแวดล้อม ในยุครัฐบาลชวน2 กระทั่งปี พ.ศ. 2547 จึงได้ย้ายไปสังกัดพรรคมหาชน และพรรครวมชาติพัฒนา ในปี พ.ศ. 2550
ในปี พ.ศ. 2552 นายพรเทพ ได้ย้ายมาสังกัดพรรคประชาธิปัตย์อีกครั้ง และได้รับแต่งตั้งให้ดำรงตำแหน่งรองผู้ว่าราชการกรุงเทพมหานคร กระทั่งในเดือนมกราคม พ.ศ. 2555 ได้ลาออกจากตำแหน่ง โดยให้เหตุผลส่วนตัวว่าต้องดูแลบุตรชายที่ป่วย
คุณพ่อขายาว (นวนิยาย)
คุณพ่อขายาว () เป็นนวนิยายจดหมาย ประพันธ์โดย จีน เว็บสเตอร์ ในปี พ.ศ. 2455 เป็นเรื่องราวเกี่ยวกับตัวละครเอก ชื่อ จูดี้ แอบบอตต์ ที่กำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายผู้ร่ำรวยที่เธอไม่เคยเห็นหน้า
เจอรูชา 'จูดี้' แอบบอตต์ เติบโตในสถานเลี้ยงเด็กกำพร้าสถานเด็กกำพร้าจอห์น เกรียมาตลอดชีวิต โชคดีได้เศรษฐีใจบุญรับอุปการะส่งเรียนต่อวิทยาลัย โดยมีเงื่อนไขต้องเขียนจดหมายถึงเขาเดือนละฉบับ เธอเรียกผู้อุปการะของเธอว่า คุณพ่อขายาว เพราะเธอมีโอกาสได้เห็นเพียงเงาหลังของผู้อุปการะ ซึ่งเป็นชายที่ขายาวมาก เธอจึงตัดสินใจเรียกผู้อุปการะลึกลับคนนี้ว่า “คุณพ่อขายาว” และยึดถือเขาเป็นครอบครัวเพียงหนึ่งเดียวที่เธอมี เมื่อก้าวออกไปสู่โลกภายในรั้ววิทยาลัย เธอเขียนจดหมายถึงผู้อุปการะทุกเดือน แม้ว่าจะไม่ได้รับการตอบกลับซักฉบับเดียว
นี่คือการนำเรื่องคุณพ่อขายาว มาสร้างเป็นภาพยนตร์, ละครโทรทัศน์ และการ์ตูนอะนิเมะ มีรายละเอียดดังนี้
พระศิวะ (ละครโทรทัศน์)
พระศิวะ () เป็นละครโทรทัศน์อินเดีย ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทางช่อง Happy Home TV และ มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซามาร์ เจ ซิงห์ ยาโชดัน รานา กายาตรี ชัสตรี ซันเจ ชามาร์ อมิต พาโชรี รีน่า กาปูร์ สุนิล นาการ์ ฯลฯ
เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่างๆ เช่น "รามเกียรติ์" หรือ "มหาภารตะ" รวมทั้งมอบพรให้เล่านักบุญ และฤๅษีต่างๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน
วิทยาลัยเทคนิคเชียงใหม่ สถาบันการอาชีวศึกษาภาคเหนือ ๑
วิทยาลัยเทคนิคเชียงใหม่ เป็นวิทยาลัยเทคนิคหนึ่งในสองแห่งของจังหวัดเชียงใหม่ สังกัดสำนักงานคณะกรรมการการอาชีวศึกษา (สอศ.) กระทรวงศึกษาธิการ เปิดสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) การบริหารการศึกษาของวิทยาลัย มุ่งมั่นพัฒนาการเรียนการสอนโดยใช้เทคโนโลยีที่ทันสมัย และแสวงหาความร่วมมือจากภาครัฐและเอกชน ทั้งภายในและต่างประเทศ ปลูกฝังคุณธรรมจริยธรรม เพื่อพัฒนาศักยภาพนักเรียนนักศึกษา และบริการสังคม โดยยึดหลักปรัชญา การศึกษาเพื่ออาชีพและพัฒนาสังคม โดยตลอด ปัจจุบันวิทยาลัยเทคนิคเชียงใหม่ มีเนื้อที่ 17 ไร่ 1 งาน 47 ตารางวา ตั้งอยู่ พื้นที่ของวิทยาลัยเป็นส่วนหนึ่งของคุ้มหลวงเวียงแก้ว คุ้มหลวงของนครล้านนาในสมัยพระเจ้ากาวิละ
วิทยาลัยเทคนิคเชียงใหม่ เปิดทำการสอนเมื่อปี พ.ศ. 2480 ในชื่อ "โรงเรียนช่างไม้เชียงใหม่" เปิดสอนหลักสูตรวิชาชีพช่างไม้เบื้องต้น ต่อมาในปี พ.ศ. 2496 ได้เปลี่ยนชื่อเป็น "โรงเรียนการช่างเชียงใหม่" รับนักเรียนที่จบชั้น ม.3 เข้าศึกษาต่อหลักสูตร 3 ปี กระทั่งปี พ.ศ. 2503 จึงได้จัดการศึกษาตามโครงการ ส.อ.ป. ใน 6 แผนกวิชา คือ ช่างยนต์ ช่างกลโรงงาน ช่างเชื่อมโลหะแผ่น ช่างไฟฟ้า ช่างวิทยุและโทรคานาคม และช่างก่อสร้าง
ในปี พ.ศ. 2516 ได้มีการเปลี่ยนชื่ออีกครั้งเป็น "โรงเรียนเทคนิคเชียงใหม่" และได้รับการยกฐานะเป็นวิทยาลัยเมื่อปี พ.ศ. 2522 กลุ่มสถานศึกษาในจังหวัดเชียงใหม่ ลำพูน และแม่ฮ่องสอน ได้ร่วมกันจัดตั้งเป็น "สถาบันการอาชีวศึกษาภาคเหนือ 1" เมื่อปี พ.ศ. 2545 นับเป็นสถาบันการอาชีวศึกษาแห่งแรกของประเทศไทย
วิทยาลัยเทคนิคเชียงใหม่ เปิดสอนในหลักสูตรประเภทวิชาช่างอุตสาหกรรม ทั้งระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.)
ระดับประกาศนียบัตรวิชาชีพ (ปวช.) 
หลักสูตร 3 ปี รับผู้จบ ม.ศ. 3 หรือ ม. 3 หรือ เทียบเท่า เข้าเรียนในระบบปกติ 6 สาขาวิชาชีพ ได้แก่
ระดับประกาศนียบัตรวิชาชีพชั้นสูง (ปวส.) 
หลักสูตร 2 ปี รับผู้จบ ปวช. หรือ ม.6 หรือเทียบเท่า เข้าเรียนในระบบปกติ ระบบทวิภาคี 14 สาขางาน ได้แก่
ระดับปริญญาตรีสายเทคโนโลยีหรือสายปฏิบัติการ (ป.ตรี)
หลักสูตร 2 ปี รับผู้จบการศึกษาระดับ ปวส.หรือเทียบเท่า เข้าเรียนในระบบทวิภาคี จำนวน 2 ภาควิชา ดังนี้
จิม สเตอเจส
เจมส์ แอนโทนี "จิม" สเตอเจส () เกิดวันที่ 16 พฤษภาคม พ.ศ. 2524 เป็นนักแสดงและนักดนตรีชาวอังกฤษ มีผลงานเด่นจากภาพยนตร์เรื่อง รักนี้ คือทุกสิ่ง (Across The Universe)
สเตอเจสเกิดที่ลอนดอน ประเทศอังกฤษ แต่ไปเติบโตที่ฟานแฮม, เซอร์รีย์ ในปี พ.ศ. 2540 ขณะมีอายุได้ 16 ปี เขาได้ไปศึกษาที่โรงเรียนการสื่อมวลชน ดนตรีและการแสดงแห่งมหาวิทยาลัยแซลฟอร์ด สเตอเจสได้จบการศึกษาด้วยเกียรตินิยมในปี พ.ศ. 2542 โดยได้เกรดเฉลี่ย 4.00 ซึ่งเขาเป็นผู้มีเกรดเฉลี่ยสูงที่สุดในแซลฟอร์ด ในระหว่างที่เรียนอยู่นั้น เขาได้ร่วมตั้งวงดนตรีกับเพื่อนๆ มีชื่อวงว่า "the Dilated Spies" และเป็นสมาชิกของวงดนตรี "Saint Faith" นอกจากนี้สเตอเจสเป็นอดีตสมาชิกของ National Youth Music Theater (NYMT) หลังจากนั้นวงแตก เขาก็ได้รับการชักชวนในเข้าวงการบันเทิง
ปัจจุบันเขาได้อาศัยอยู่กับ มิกกี้ โอ'ไบรอัน มือคีย์บอร์ดวงลารูย์ (La Roux) แฟนสาวที่คบกันมากกว่า 7 ปี
ShoWest Convention, USA
Teen Choice Awards
Vancouver Film Critics Circle Awards 2008
Seattle International Film Festival
Jameson Empire Awards (UK)
Fantasporto
เทศบาลตำบลกลางเวียง
เทศบาลตำบลกลางเวียง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในเขตอำเภอเวียงสา จังหวัดน่าน มีพื้นที่ครอบคลุม 2 ตำบล คือ ตำบลกลางเวียง (ยกเว้นหมู่ 3 และหมู่ 4) และตำบลปงสนุกทั้งตำบลเทศบาลตำบลกลางมีพื้นที่ 113.63 ตารางกิโลเมตร หรือ 71,018.75 ไร่ ประกอบด้วย 2 ตำบล คือ
จำนวนประชาชนในเขตเทศบาลตำบลกลางเวียง ณ เดือนธันวาคม พ.ศ. 2553 มีจำนวน 9,505 คน แยกเป็นชาย 4,361 คน หญิง 4,874 คน ความหนาแน่นของประชากร 84 คนต่อตารางกิโลเมตร จำนวนบ้าน 3,289 หลังคาเรือน
มีทางหลวงแผ่นดินสายหลัก 2 เส้นทางคือ
สถานศึกษาในเขตเทศบาลตำบลกลางเวียง มีดังนี้มีโรงพยาบาลชุมชน 1 แห่ง คือ โรงพยาบาลเวียงสา ขนาด 60 เตียง
ฉัตรารัศมิ์ แก้วมรกต
ฉัตรารัศมิ์ แก้วมรกต รู้จักกันในนามปากกา ร่มแก้ว (เกิด 15 พฤศจิกายน พ.ศ. 2523) เป็นนักเขียนชาวไทย และเป็นอดีตนักข่าวเนชั่นทีวี เริ่มการศึกษาที่โรงเรียนเซนต์โยเซฟ ทิพวัล ต่อชั้นมัธยมต้นที่โรงเรียนนวมินทราชินูทิศ เตรียมอุดมศึกษาพัฒนาการ ก่อนจะย้ายมาเรียนชั้นมัธยมปลายที่โรงเรียนเตรียมอุดมศึกษา และศึกษาต่อจนจบปริญญาตรีจากคณะนิเทศศาสตร์ เอกวารสารสนเทศ จุฬาลงกรณ์มหาวิทยาลัย จากนั้นในปี 2544 เข้าทำงานเป็นผู้สื่อข่าวที่หนังสือพิมพ์เดอะ เนชั่น รับผิดชอบข่าวทั่วไปและสกู๊ปข่าวด้านสังคม ก่อนจะย้ายมาทำงานด้านประชาสัมพันธ์ให้กับสำนักงานกองทุนสนับสนุนการสร้างเสริมสุขภาพ (สสส.) จากนั้นในปี 2557 ได้สำเร็จการศึกษาในหลักสูตรออกแบบตกแต่งภายในและผลิตภัณฑ์ จากสถาบันออกแบบนานาชาติชนาพัฒน์ หรือ CIDI ปัจจุบันทำงานด้านการออกแบบควบคู่ไปกับการเขียนหนังสือ
ร่มแก้ว เริ่มงานเขียนตั้งแต่เรียนอยู่ระดับมัธยมศึกษาปีที่ 2 โดยมีหนังสือเล่มแรกในชีวิตเป็นหนังสือ กลอนวัยรุ่น ตีพิมพ์กับ สำนักพิมพ์ใยไหม จากนั้นเริ่มเขียนเรื่องสั้นและนวนิยายจริงจังในช่วงเรียนมหาวิทยาลัย โดยได้ส่งเรื่องสั้นไปตามนิตยสาร ต่างๆ ไม่นานก็เริ่มคิดเรื่องของตนเอง เริ่มคิดอยากมีผลงานของตนเองออกเป็นเล่ม ๆ บ้าง ก็เลยให้เวลากับการเขียนหนังสือ จนกระทั่งเรียนจบจึงลองส่งนวนิยายที่เขียนไว้เสนอไปยังนิตยสาร สำนักพิมพ์ และโพสต์ลงตามเว็บไซต์ต่าง ๆ กระทั่ง “แอบรักออนไลน์” เป็นนวนิยายเรื่องแรกที่ผ่านการพิจารณา และได้รับการตีพิมพ์กับสำนักพิมพ์ปริ๊นเซส ในเครือสถาพรบุ๊คส์ในปี 2548
ต้องการชื่อสั้นๆ จำง่าย และเป็นภาษาไทย จึงได้นำชื่อและนามสกุลมาแปล ฉัตรารัศมิ์ ก็จะแปลว่า “ร่ม” ส่วนนามสกุล แก้วมรกต แปลว่า “แก้ว” รวมออกมาเป็น “ร่มแก้ว”
คาโยะ ซาโต
คาโยะ ซาโต (, , เกิด 26 ธันวาคม พ.ศ. 2531-) นางแบบชาวญี่ปุ่น ที่มีผลงานจากการเป็นพริตตี้ แต่งกายแฟชัน พิธีกร และคอสเพลย์ ด้วยความที่เธอมีชื่อเสียงเรื่อยๆ ก็กลับมีเรื่องราวหนาหูในแวดวงผู้ใช้อินเทอร์เน็ตว่าเธอไม่ใช่ผู้หญิง จนหลังจากมีผลงานได้เพียงปีเศษ เธอก็ได้ออกมาเปิดเผยว่าเธอไม่ใช่ผู้หญิง แต่เป็นบุคคลเพศที่สาม
คาโยะ ได้ออกจากบ้านเกิดเมื่อหลายปีก่อน และเริ่มต้นชีวิตใหม่ที่โตเกียวโดยที่ไม่มีใครรับรู้ หรือทราบพื้นเพเดิมของเธอเลย และมีชีวิตแบบผู้หญิงคนหนึ่งมาตลอด ภายในชื่อใหม่ "คาโยะ ซาโต" หลังจากใช้ชีวิตในโตเกียวได้ประมาณ 4 ปี จึงเริ่มมีแมวมองจากเอเจนซี่จัดหาดารานางแบบ เข้ามาติดต่อเสนองานให้ เธอจึงเริ่มเข้าวงการนางแบบในช่วงต้นปี พ.ศ. 2553 เริ่มงานจากทั้งงานถ่ายแบบแฟชั่น, การแต่งคอสเพลย์ รวมไปถึงในวงการวิดีโอเกม ที่เธอทำหน้าที่เป็นผู้ช่วยพิธีการในรายการเกี่ยวกับวิดีโอเกม ณ สถานีโทรทัศน์แห่งหนึ่ง ซึ่งเอเจนซีของเธอก็ไม่ทราบถึงเรื่องเพศที่แท้จริงของเธอเองมาก่อนเช่นเดียวกัน จนกระทั่งความลับข้อนี้เริ่มถูกสงสัยจากผู้ใช้อินเทอร์เน็ตชาวญี่ปุ่น และนำมาซึ่งการสารภาพของเจ้าตัวในที่สุด
คาโยะ อ้างว่ารูปโฉมรูปร่างในปัจจุบันของตนเองเป็นของแท้ไม่ผ่านการทำศัลยกรรมมาก่อน เพียงแต่ใช้การแต่งหน้าช่วยเหลือในด้านความสวยความงามเท่านั้น และเธอก็ยังไม่ได้ผ่านการแปลงเพศแต่อย่างใด ซึ่งหลังจากการเปิดเผยความลับครั้งนี้ทำให้เธอได้รับกระแสตอบรับที่ดีในด้านบวก และได้รับความสนใจมากขึ้นจากประชาชน
คันไซ (แก้ความกำกวม)
คันไซ สามารถหมายถึง
ซามี เคดีรา
ซามี เคดีรา () (อาหรับ: سامي خضيرة ซามี เคาะดีเราะฮ์) เกิดเมื่อวันที่ 4 เมษายน ค.ศ. 1987 ที่เมืองชตุทท์การ์ท ประเทศเยอรมนีตะวันตก เป็นนักฟุตบอลชาวเยอรมันเชื้อสายตูนิเซีย ตำแหน่งกองกลาง ปัจจุบันอยู่สโมสรฟุตบอลยูเวนตุสในกัลโช่อิตาลี และได้ร่วมฟุตบอลทีมชาติเยอรมนีตั้งแต่ปี ค.ศ. 2009
เคดีรามีบิดาเป็นตูนิเซีย และมารดาเป็นชาวเยอรมัน ชื่อและนามสกุลของเขาจึงเป็นภาษาอาหรับตามแบบชาวมุสลิมว่าซามี เคาะดีเราะฮ์ (سامي خضيرة หรือ Sami Khedira ) โดยน้องชายของเขา รานี เคดีรา เป็นนักฟุตบอลของสโมสรไลพ์ซิก ในบุนเดสลีกา เยอรมัน และติดทีมชาติเยอรมัน ชุดเยาวชน อายุไม่เกิน 19 ปี
เคดีรา คบหาดูใจกับ เลนา แกร์คเค่ นางแบบและพิธีกรชื่อดังชาวเยอรมัน
เฉลิมเดช ชมพูนุท
พลตำรวจเอก เฉลิมเดช ชมพูนุท อดีตโฆษกประจำสำนักนายกรัฐมนตรี ในรัฐบาลของพันตำรวจโททักษิณ ชินวัตร
เฉลิมเดช ชมพูนุท สำเร็จการศึกษาจากโรงเรียนนายร้อยพระจุลจอมเกล้า (จปร.) รุ่นที่ 21 รุ่นเดียวกับ นพดล สมบูรณ์ทรัพย์ อชิรวิทย์ สุวรรณเภสัช และผ่านการอบรมหลักสูตรจากวิทยาลัยป้องกันราชอาณาจักร รุ่น 39 รุ่นเดียวกับวิษณุ เครืองาม
เฉลิมเดช ชมพูนุท เริ่มรับราชการตำรวจในปี พ.ศ. 2511 เคยดำรงตำแหน่งผู้บังคับการตำรวจท่องเที่ยว ผู้บัญชาการตำรวจปราบปรามยาเสพติด ผู้บัญชาการตำรวจสันติบาล ผู้บัญชาการกองบัญชาการศึกษา และตำแหน่งอื่นๆ อีกหลายตำแหน่ง จนกระทั่งในปี พ.ศ. 2548 พลตำรวจเอก เฉลิมเดช ชมพูนุท ได้รับการแต่งตั้งเป็นโฆษกสำนักนายกรัฐมนตรี ในรัฐบาลของพันตำรวจโท ทักษิณ ชินวัตร
ดับเบิลยูดับเบิลยูอี เอ็กซ์ตรีมรูลส์
ดับเบิลยูดับเบิลยูอี เอ็กซ์ตรีมรูลส์ เป็นศึกใหญ่ของ WWE ที่จัดขึ้นครั้งในเดือนมิถุนายน ปี ค.ศ. 2009 และได้เปลี่ยนมาจัดในช่วงประมาณเดือนเมษายน ปี ค.ศ. 2010 แทนรายการดับเบิลยูดับเบิลยูอี แบคแลช โดยรูปแบบการปล้ำจะเป็นแมทช์ที่มีการใช้อาวุธต่างๆ เช่น เก้าอี้,โต๊ะ,ดาบเทโด้ หรือ ถัง เป็นต้น และยังมีแมทช์ที่เป็นประเภทกรงเหล็กอีกด้วย
ทักทูไพท์
ทักทูไพท์ (Tugtupite) เป็นแร่ซิลิเกตชนิดหนึ่ง จัดเป็นแร่ซิลิเกตที่เกิดจากแบริลเลียมและอะลูมิเนียมที่หายาก มีคลอรีนและโซเดียมเป็นองค์ประกอบ สูตรโครงสร้างเป็น NaAlBeSiOCl พบในรัฐควิเบก แคนาดา กรีนแลนด์ รัสเซีย
คำว่าทักทูไพท์มาจากภาษาอีนูอิตในกรีนแลนด์ "tuttu" ซึ่งหมายถึงกวางเรนเดียร์ ความหมายของคำนี้คือ เลือดของกวางเรนเดียร์
จังหวัดอุดรมีชัย
อุดรมีชัย หรือ อุดดอร์เมียนเจ็ย () เป็นจังหวัดหนึ่งทางภาคเหนือของประเทศกัมพูชา ตั้งอยู่เลียบแนวชายแดนของประเทศไทย คำว่า อุดรมีชัย แปลว่า ทางเหนือมีชัย
ในอดีต พื้นที่จังหวัดอุดรมีชัยเคยเป็นฐานที่มั่นของกลุ่มเขมรแดง ราวปี พ.ศ. 2513 ถึง พ.ศ. 2518 โดยกลุ่มเขมรแดงได้สร้างฐานที่มั่นไว้บนทิวเขาพนมดงรัก และจัดตั้งอำเภออ็อนลวงแวงให้เป็นฐานหลักในราวปี พ.ศ. 2532 ถึง พ.ศ. 2540 ปัจจุบันจังหวัดอุดรมีชัยยังเป็นพื้นที่ที่มีกับระเบิดอยู่จำนวนมาก
จังหวัดอุดรมีชัยแบ่งออกเป็น 5 อำเภอ () ได้แก่
จังหวัดอุดรมีชัยตั้งอยู่ในพื้นที่ทิวเขาพนมดงรัก เป็นพื้นที่ที่มีปัญหาการตัดไม้ทำลายป่าอย่างรุนแรงเนื่องมาจากการสัมปทานที่ดินทางเศรษฐกิจและการบุกรุกป่าข้ามชาติ
ทะเลสาบอาชิ
ทะเลสาบอาชิ () หรือชื่ออื่น ๆ ได้แก่ทะเลสาบฮาโกเนะและทะเลสาบอาชิโนะโกะ เป็นทะเลสาบที่มีภูมิทัศน์สวยงาม ตั้งอยู่บริเวณตำบลฮาโกเนะ จังหวัดคานางาวะ ประเทศญี่ปุ่น มีลักษณะเป็นทะเลสาบปล่องภูเขาไฟ ทอดตัวในแนวตะวันตกเฉียงใต้ของแอ่งภูเขาไฟรูปกระจาดฮาโกเนะ
ทะเลสาบอาชิเป็นทะเลสาบที่สามารถมองเห็นภูเขาไฟฟูจิได้อย่างสวยงาม อีกทั้งโดยรอบทะเลสาบยังเรียงรายไปด้วยรีสอร์ตบ่อน้ำพุร้อน เป็นสถานที่ที่นักท่องเที่ยวทั้งชาวญี่ปุ่นและชาวต่างชาตินิยมไปเยือน มีบริการเรือข้ามฝาก เรือชมวิว จุดเด่นที่สำคัญของเรือในทะเลสาบอาชิคือเลียนแบบลักษณะเรือมาจากเรือโจรสลัดของทางตะวันตก
ระบบเสียง
ระบบเสียง หมายถึง การนำอุปกรณ์เครื่องเสียงต่างๆมาต่อเชื่อมกันให้ทำงานอย่างเป็นระบบ จึงเป็นการรวบรวมอุปกรณ์เกี่ยวกับเสียงที่มีความสัมพันธ์กันมาจัดให้เกิดความสมดุลในการเชื่อมต่อเพื่อให้เกิดประสิทธิภาพสูงสุด
ระบบเสียง ถือเป็นระบบที่ต้องอาศัยความรู้ด้านวิศวกรรมศาสตร์เกี่ยวกับเสียง มาประยุกต์ใช้ในการสร้างระบบเพื่อตอบสนองการใช้งานด้านเสียงโดยเฉพาะ และ อาจมีการใช้งานร่วมกับระบบภาพและแสง ต้องมีการรวมระบบ เข้าด้วยกันเป็นระบบภาพและเสียง หรือที่ผู้ใช้สื่อเรียกว่า มัลติมีเดีย และ บางครั้งอาจรวมระบบควบคุมแสง เข้ามาด้วยโดยเรียกรวมกันว่า AVL
ระบบขยายพลังเสียง เรียกกันอีกแบบว่าระบบ PA ซึ่งย่อมาจากคำว่า Public Address ประกอบไปด้วยอุปกรณ์หลักในระบบ คือ ภาครับสัญญาณเสียงขาเข้า (Audio signal inputs) จาก ไมโครโฟน เครื่องเล่นแผ่น CD และ แหล่งกำเนิดสัญญาณเสียงอื่นๆ มาผสมและปรับแต่งให้เข้ากันที่ Audio Mixer ซึ่งอาจรวมเครื่องประมวลสัญญาณเสียง อยู่ด้วยกัน หรือพ่วงต่อเพิ่มเติมเข้ามาในระบบ เมื่อได้สัญญาณเสียงที่รวมกันมาและปรับแต่งตามความต้องการแล้ว จึงส่งออกไปที่ภาคสัญญาณเสียงขาออก Audio Signal Outputs และนำสัญญาณเสียงไปขยายด้วยเครื่องขยายเสียง Amplifiers เพื่อขับลำโพง Loudspeakers ให้เปล่งเสียงตามที่ผู้ออกแบบระบบเสียงนั้นกำหนดพื้นที่การกระจายเสียงและคุณลักษณะของเสียงไว้
ระบบขยายพลังเสียง มีจุดประสงค์หลักคือให้คนได้ยินดังชัดเจนขึ้น หรือได้ยินเสียงโดยทั่วถึงกัน ทำให้เสียงดังขึ้นเพื่อเหตุผลด้านศิลป เพื่อให้คนสนใจหรือตื่นเต้นในพลังเสียงที่เหนือธรรมชาติ ทำให้คนสามารถได้ยินเสียงในบริเวณที่ต้องควบคุมจากระยะไกล คือ การส่งสัญญาณเสียงไปขยายให้คนในอีกพื้นที่หนึ่งได้ยินพร้อมกันกับพื้นที่กิจกรรมที่เกิดขึ้นจริง
ดานาไลต์
ดานาไลต์ () เป็นแร่ซิลิเกตชนิดหนึ่ง
เดวิด อามู
เดวิด อามู () เกิดวันที่ 13 เมษายน ค.ศ. 1991 ที่กรุงลอนดอน ประเทศอังกฤษ เป็นนักฟุตบอลชาวอังกฤษ ปัจจุบันเล่นให้กับสโมสรบูรี เอฟซี เล่นตำแหน่งกองหน้า หรือปีกขวา
การจ้างทำกระบวนการธุรกิจ
การจ้างทำกระบวนการธุรกิจ () คือการจ้างผู้อื่นให้ทำหน้าที่หรือกระบวนการทางธุรกิจให้แทน โดยให้ทำการแทนในขอบเขตความรับผิดชอบตามที่ได้ตกลงกันไว้ ส่วนใหญ่กระบวนการธุรกิจที่จ้างบริษัทอื่นให้ทำแทนนั้นมักจะเป็นกระบวนการที่ไม่ใช่ธุรกิจหลัก เช่นงานด้านบริหารทรัพยากรมนุษย์ในบริษัท
ประเทศที่เป็นศูนย์กลางของธุรกิจนี้ คือ อินเดีย จีน และมาเลเซีย
ธิดา ธัญญประเสริฐกุล
ธิดา ธัญญประเสริฐกุล หรือ ธิดา จงนิรามัยสถิต เป็นนักแปลที่มีชื่อเสียงของไทย ครั้งหนึ่งเธอเคยมีความคิดที่จะเลือกศึกษาต่อในสาขาวิชาอักษรศาสตร์ แต่แล้วเธอก็ตัดสินใจศึกษาต่อในคณะวิศวกรรมศาสตร์ จุฬาลงกรณ์มหาวิทยาลัย และภายหลังจากจบการศึกษาระดับปริญญาตรีแล้ว เธอได้เข้าศึกษาต่อในระดับปริญญาโทที่คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี จากนั้นเธอได้ทำงานในด้านสายวิศวกรรมเป็นระยะเวลา 11 ปี และเป็นอาจารย์พิเศษให้กับมหาวิทยาลัยหลายแห่ง ก่อนที่จะออกมาเปิดบริษัทซอฟต์แวร์เป็นของตนเองในเวลาต่อมา ผลงานแปลเรื่องแรกของเธอคือนิยายวิทยาศาสตร์เรื่อง ข้าคือหุ่นยนต์ ซึ่งเป็นงานประพันธ์ของไอแซค อาซิมอฟ นอกจากนี้ เธอยังมีผลงานแปลฉบับภาษาไทยที่มีชื่อเสียงหลายรายการ อาทิ "ตำนานบุตรแห่งฮูริน" และ"ตำนานแห่งซิลมาริล"
ธิดา ธัญญประเสริฐกุล เคยเข้าร่วมการแข่งขันรายการแฟนพันธุ์แท้ตอนสุนทรภู่ รวมทั้งเป็นเจ้าของตำแหน่งสุดยอดแฟนพันธุ์แท้เดอะลอร์ดออฟเดอะริงส์ในแฟนพันธุ์แท้ปี 2003 และเธอมีเว็บไซต์เกี่ยวกับสุนทรภู่เป็นของตนเอง รวมทั้งเป็นเจ้าของเว็บไซต์แฟนคลับเดอะลอร์ดออฟเดอะริงส์ที่มีชื่อเสียงของประเทศไทย ปัจจุบัน เธอมีงานอดิเรกคือการแปลบทความในวิกิพีเดีย รวมทั้งเป็นผู้ดูแลสถานีย่อยโลกวรรณศิลป์และดาราศาสตร์ในวิกิพีเดียภาษาไทย
รวมถึง เธอยังมีผลงานร่วมกับนักแปลที่มีชื่อว่า กานต์ ยืนยง ในหนังสือ วิถีแมนเดลา ซึ่งเล่าถึงเรื่องราวการฟันฝ่าอุปสรรค และวิถีชีวิตของเนลสัน มันเดลา ผู้เป็นอดีตประธานาธิบดีของประเทศแอฟริกาใต้ โดยหนังสือดังกล่าว ได้รับคำนิยมจากอภิสิทธิ์ เวชชาชีวะ สมัยดำรงตำแหน่งนายกรัฐมนตรี ด้วยเช่นกัน
ปัจจุบัน เธอมีผลงานแปลเกี่ยวกับชีวประวัติของเนลสัน มันเดลา อีกครั้ง โดยเป็นหนังสือ "บันทึกแมนเดลลา" ซึ่งเป็นการเล่าเรื่องราวการเติบโตบุคคลธรรมดาคนหนึ่ง กับการเติบโตที่ไม่ธรรมดาของเขา
หลวงพ่อศิลา
วัดทุ่งเสลี่ยมเป็นสถานที่ประดิษฐานของ หลวงพ่อศิลา เป็นพระพุทธรูป สกัดจากหินทรายสีเทา ศิลปะทวารวดี พบอยู่ในถ้ำเจ้าราม เคยถูกโจรกรรม และกลับมาประดิษฐานที่วัดทุ่งเสลี่ยม เทศบาลตำบลทุ่งเสลี่ยม
หลวงพ่อศิลา เป็นพระพุทธรูปนาคปรก ปางสมาธิ สกัดจากหินทรายสีเทา ที่กระบังหน้ามีแนวขึ้นตรงกลาง ลักษณะบ่งบอกว่าทำขึ้นในประเทศไทย มีลักษณะพิเศษชัดเจนคือมีผ้าทิพย์รองรับตัวองค์พระ ปกติจะเป็นเส้นตรง มีลายดอกจันที่ขุดลึกลงไปในเนื้อหิน ต่างจากส่วนใหญ่เป็นลายขีดธรรมดา ทรงกรองศอพาหุรัด สวมศิราภรณ์ สวมมงกุฎเทริด พระพักตร์ทรงสี่เหลี่ยมคล้ายศิลปะขอมโบราณ พระพักตร์ไม่แย้มพระโอษฐ์เหมือนศิลปะบายน ประทับนั่งขัดสมาธิราบ บนฐานขนาดนาคสามชั้น นาคที่ปรกอยู่เหนือพระเศียรมีเจ็ดเศียร ด้านหลังหางนาคพาดขึ้นมาถึงลำตัว มีลวดลายแบบศิลปะลพบุรี สร้างขึ้นในราวปีพุทธศักราชที่18-19 ขนาดองค์พระ วัดจากรากฐานถึงปลายยอดเศียรนาคสูง 85.50 เซนติเมตร หน้าตักกว้าง 44 เซนติเมตร น้ำหนัก 126.5 กิโลกรัม
หลวงพ่อศิลา ประดิษฐานอยู่ที่วัดทุ่งเสลี่ยม บ้านศรีเสลี่ยม เทศบาลตำบลทุ่งเสลี่ยม อำเภอทุ่งเสลี่ยม จังหวัดสุโขทัย
หลวงพ่อศิลา เดิมประดิษฐานอยู่ถ้ำเจ้าราม มีฝูงค้างคาวอาศัยอยู่มาก ชาวบ้านไปหามูลค้างคาว พบพระพุทธรูปทำด้วยศิลาปางนาคปรก เมื่อกลับถึงหมู่บ้าน ชาวบ้านไปบอก พระอภัยที่เป็นเจ้าอาวาสวัดทุ่งเสลี่ยม หารือกับผู้ใหญ่บ้านว่าจะอัญเชิญหลวงพ่อศิลามาไว้วัดทุ่งเสลี่ยม เนื่องจากพระอภัยสูงอายุ เดินทางไม่ไหว จึงได้ล้มเลิก ความรู้ถึงครูบาก๋วนเจ้าอาวาสวัดแม่ปะหลวง ตำบลแม่ปะ อำเภอเถิน จังหวัดลำปาง นำชาวบ้านไปอัญเชิญหลวงพ่อศิลา เมื่อเข้าไปในถ้ำเจ้ารามพบพระพุทธรูปปางนาคปรก มีค้างคาวบินวนเวียนมากมาย ครูบาก๋วนได้อัญเชิญพระพุทธรูปออกจากถ้ำเจ้าราม ในราวปี2472-2475 เดินทางกลับด้วยความลำบาก ผ่านหนองปลาซิว (บ้านห้วยทราย) หนองส้มป่อย (บ้านน้ำดิบ) จนถึงทุ่งเสลี่ยม ชาวทุ่งเสลี่ยมจัดขบวนแห่ต้อนรับ เมื่อถึงวัดทุ่งเสลี่ยมเกิดปาฏิหาริย์ขึ้น ท้องฟ้าที่แจ่มใส ก็ถูกบดบังด้วยเมฆฝน เกิดฝนตกหนักเป็นเวลานาน เมื่อฝนหยุดตกมีฝูงค้างคาวบินวนเหนือวัดทุ่งเสลี่ยม แล้วบินกลับถ้ำเจ้าราม ชาวบ้านเห็นความศักดิ์สิทธิ์ของพระพุทธรูป ไม่ยอมให้ครูบาก๋วนอัญเชิญกลับไปยังอำเภอเถิน เจ้าอาวาสวัดทุ่งเสลี่ยมจึงหารือกับเจ้าคณะอำเภอสวรรคโลก ซึ่งตกลงให้พระพุทธรูปศิลาประดิษฐานที่วัดทุ่งเสลี่ยม ชาวบ้านตั้งชื่อว่า "หลวงพ่อศิลา" ครูบาก๋วนจึงได้จำลองหลวงพ่อศิลา อัญเชิญไปไว้ที่วัดแม่ปะหลวง อำเภอเถิน จังหวัดลำปาง ด้วยใจศรัทธา
ไทยไทยแชนแนล
ไทย ไทย แชนแนล () หรือชื่อเดิม ทีแอลทีวี ไทยลูกทุ่ง ()) เป็นสถานีโทรทัศน์เพลงลูกทุ่งและเพลงไทยสากล 24 ชั่วโมง เริ่มออกอากาศตั้งแต่ วันที่ 15 กรกฎาคม พ.ศ. 2553 ผลิตรายการโดย บริษัท ใจบุญ จำกัด ร่วมกับ บริษัท ทรูวิชั่นส์ จำกัด (มหาชน) ออกอากาศทางทรูวิชั่นส์ ช่อง 83 (แทนที่ช่อง ทีแชนแนล) โดยมีชื่อย่อในเครื่องรับสัญญาณ คือ TTCH สามารถรับชมได้ในทุกแพ็กเกจ และผ่านทางจาน PSI True TV และ PSI OK
วันที่ 15 กรกฎาคม 2553 ทรูวิชั่นส์ได้เซ็นต์สัญญากับ บริษัท ใจบุญ จำกัด เพื่อผลิตรายการลูกทุ่ง ภายใต้ชื่อ ทีแอลทีวี ไทยลูกทุ่ง มีการออกอากาศและมีผังรายการ แต่ยังไม่มีวีเจจัดรายการยังคงเป็นการเปิดมิวสิกวิดีโอแบบนอนสต๊อป ตามสไตล์ของรายการนั้น ๆ
วันที่ 21 เมษายน 2554 ได้เปลี่ยนชื่อช่องใหม่เป็น "ไทย ไทย แชนแนล" พร้อมเปิดตัวโลโก้ช่องใหม่ขึ้นบนจอโทรทัศน์ แต่ยังมีรูปแบบและผังรายการเหมือนเดิมมีผังรายการและมีพิธีกร เปิดมิวสิกวีดีโอตามแต่คนฟังจะส่ง SMS มาTop 10 สยามโหวต จัดอันดับเพลงฮิต 10 อันดับ รายงานอันดับทุกวันศุกร์ ในรายการ ด้นสยาม
มหาภารตะ (ละครโทรทัศน์ พ.ศ. 2531)
มหาภารตะ (เทวนาครี:महाभारत (टीवी धारावाहिक) อังกฤษ: Mahabharat) เป็นละครอินเดียที่เคยมาฉายที่ ช่อง 3 เมื่อปี พ.ศ. 2533 เป็นการเล่าของมหาภารตะ ทั้งแต่ต้นเรื่อง จนถึงจบเรื่อง และ กล่าวถึง ภควัทคีตา ที่ พระกฤษณะ แสดงให้กับ อรชุน ให้ สนามรบ ตอน สงครามทุ่งกุรุเกษตร ละครอินเดียนี้ นำแสดงโดย นิทิช ภารทวาช
โจ ฮาห์น
โจเซฟ ฮาห์น (, , เกิด 15 มีนาคม ค.ศ. 1977) หรือที่รู้จักในนาม โจ ฮาห์น และมิสเตอร์ฮาห์น นักเทิร์นเทเบิล และผู้กำกับภาพยนตร์ชาวอเมริกัน และมีชื่อเสียงจากการเป็นดีเจ และสมาชิกวงลิงคินพาร์ก
โจ ฮาห์น เกิดเมื่อวันที่ 15 มีนาคม ค.ศ. 1977 ที่เมืองแดลลัส รัฐเทกซัส สหรัฐอเมริกา ในครอบครัวชาวอเมริกันเชื้อสายเกาหลีรุ่นที่สอง และเติบโตที่เมืองเกลนเดล รัฐแคลิฟอร์เนีย เขามีพี่สาวสองคน โดยเป็นบุตรคนเล็กของครอบครัว ด้วยความที่เกิดในครอบครัวชาวเกาหลี เขาใช้ภาษาเกาหลีในการสื่อสารเฉพาะกับพ่อแม่เท่านั้น และพูดได้ไม่คล่องนัก
เขาเริ่มการเป็นดีเจขณะที่ยังศึกษาในระดับมัธยมศึกษา ต่อมาเขาได้ศึกษาต่อยัง วิทยาลัยกลางศิลปะการออกแบบ (Art Center College of Design) ในเมืองแพซาดีนา รัฐแคลิฟอร์เนีย แต่ไม่สำเร็จการศึกษา ในวิทยาลัยนั้นเองที่ทำให้เขาพบกับไมค์ ชิโนดะ จึงได้เข้าร่วมกับวงซีโรของชิโนดะ ซึ่งต่อมาจึงเป็นที่รู้จักกันในนามของวงลิงคินพาร์ก
เขาเป็นชาวอเมริกันเชื้อสายเกาหลีคนแรกที่รับรางวัลแกรมมี เมื่อวงของเขาชนะเลิศในปี ค.ศ. 2002 ในสาขาเพลงฮาร์ดร็อก
เขาได้สมรสกับแคเรน เบเนดิต (เกิด ค.ศ. 1975) เมื่อวันที่ 15 กุมภาพันธ์ ค.ศ. 2005 หลังจากที่เขาและเธอได้คบหากัน ตั้งแต่ปี ค.ศ. 2003 แต่ภายหลังทั้งสองก็ได้หย่าขาดจากกันในปี ค.ศ. 2009
เขาสมรสใหม่กับไฮดี วอน เมื่อวันที่ 21 ตุลาคม ค.ศ. 2012
ฮาห์นร่วมงานกับไมค์ ชิโนดะ ในกลุ่ม "เดอะเอ็กซ์คูชันเนอร์" มีซิงเกิลที่มีชื่อเสียงคือ "อิสต์โกอินดาวน์" นอกจากนี้ฮาห์นยังร่วมงานกับฟอร์ตไมเนอร์ ของไมค์ ชิโนะดะ ในอัลบัม "เดอะไรซิงไทด์"
ฮาห์นเป็นผู้กำกับมิวสิกวิดีโอของเพลง "นัมบ์", "ฟรอมดิอินไซด์", "ซัมแวร์ไอบีลอง", "พอยส์ออฟออทอริตี (รีมิกซ์)", "นิวดิไวด์" และ "บลีดอิตเอาต์" นอกจากนี้เขายังกำกับมิวสิกวิดีโอเพลงของวงต่างๆ อย่าง สตอรีออฟเดอะเยียร์, เอ็กซ์ซีบิต และอัลคาไลน์ทรีโอ จนในปี ค.ศ. 2003 เขาได้ออกมายอมรับในรายการเอ็มทีวีว่าเขาได้กำกับมิวสิกวิดีโอเองจริง และเขาก็กล่าวว่า ""การทำเพลงต่อไปนั้นถือว่าเป็นสิ่งที่พิเศษที่สุด""
นอกจากงานเพลงแล้ว เขายังมีส่วนร่วมการทำสเปเชียลเอฟเฟ็กต์ในซีรีส์เรื่อง "The X-Files" รวมไปถึงละครชุดเรื่อง "Frank Herbert's Dune" และเขายังสร้างภาพยนตร์สั้นเรื่อง "The Seed" และเขามีส่วนร่วมในการสร้างภาพยนตร์เรื่อง "King Rat" ผลงานการประพันธ์ของไชนา มิเอเวลล์ ()
ปัจจุบันเขาได้สร้างวิดีโอเกม "Medal of Honor" และร่วมกับวงลิงคินพาร์กทำซิงเกิล "เดอะแคทาลิสต์" และฮาห์นก็เป็นผู้กำกับมิวสิกวิดีโอเพลงนี้อีกด้วย และออกซิงเกิลนี้เมื่อวันที่ 26 สิงหาคม ค.ศ. 2010 รวมไปถึงมิวสิกวิดีโอ "เวตติงฟอร์ดิเอ็นด์" ที่ออกเมื่อวันที่ 1 ตุลาคม ค.ศ. 2010
สะพานสารสิน
สะพานสารสิน เป็นสะพานที่เชื่อมระหว่างจังหวัดพังงากับจังหวัดภูเก็ต เป็นสะพานแรกที่มีการสร้างเพื่อข้ามจากจังหวัดพังงาไปภูเก็ต เชื่อมต่อระหว่างบ้านท่าฉัตรไชยและบ้านท่านุ่นของจังหวัดพังงา โดยทางหลวงแผ่นดินหมายเลข 402 มีความยาวทั้งหมด 660 เมตร เปิดใช้เมื่อ 7 กรกฎาคม พ.ศ. 2510
สะพานแห่งนี้ตั้งชื่อตามนามสกุลของ นายพจน์ สารสิน ซึ่งขณะนั้นดำรงตำแหน่งรัฐมนตรีว่าการกระทรวงการกระทรวงพัฒนาการแห่งชาติ เริ่มสร้างครั้งแรกตั้งแต่ปี พ.ศ. 2494 โดยเปิดให้บริษัทรับเหมาก่อสร้าง แต่ปรากฏว่าการก่อสร้างในระยะเริ่มต้นมีปัญหาเพราะความไม่ชำนาญการ ต่อมาในปี พ.ศ. 2508 จึงได้เริ่มลงมือก่อสร้างอีกครั้งโดยบริษัท Cristiani & Nelson (Thailand) Ltd. จนสำเร็จสามารถเปิดใช้การได้ในวันที่ 7 กรกฎาคม พ.ศ. 2510 ใช้งบประมาณทั้งหมด 28,770,000 บาท
สะพานสารสิน มีความยาวทั้งหมด 660 เมตรเป็นทางผิวคอนกรีต 360 เมตร ตัวสะพานคอนกรีตอัดแรงยาว 300 เมตร กว้าง 11 เมตร เป็นทางรถวิ่งกว้าง 8 เมตร ทางเท้าข้างละ 1.5 เมตร รับผิดชอบดูแลโดย กรมทางหลวง กระทรวงคมนาคม
สะพานสารสิน เป็นที่รู้จักกันดีในฐานะเป็นสถานที่ที่เป็นตำนานความรักของหนุ่มสาวสองคนที่ไม่สมหวัง คือ โกดำ (ดำ แซ่ตัน) กับ กิ๊ว (กาญจนา แซ่หงอ) ที่มีความแตกต่างกันทางฐานะ ด้วยโกดำเป็นเพียงคนขับรถสองแถวรับจ้างและรับจ้างกรีดยาง ขณะที่กิ๊วมีฐานะที่ดีกว่า และเป็นนักศึกษาวิทยาลัยครู โดยที่ผู้ใหญ่ทางบ้านของกิ๊วได้กีดกั้นทั้งสองคบหากัน ในที่สุดทั้งคู่จึงตัดสินใจกระโดดน้ำตายที่กลางสะพานสารสิน ด้วยการใช้ผ้าขาวม้ามัดตัวทั้งสองไว้ด้วยกัน เมื่อวันที่ 22 กุมภาพันธ์ พ.ศ. 2516 ซึ่งเรื่องราวของทั้งคู่โด่งดังเป็นที่รู้จักไปทั่ว และมีการสร้างเป็นภาพยนตร์และละครโทรทัศน์ คือ "สะพานรักสารสิน" ในปี พ.ศ. 2530 นำแสดงโดย รอน บรรจงสร้าง และจินตรา สุขพัฒน์ และ "สะพานรักสารสิน" ในปี พ.ศ. 2541 นำแสดงโดย นันทวัฒน์ อาศิรพจนกุล และคทรีน่า กลอส ซึ่งเป็นละครโทรทัศน์ ออกอากาศทางช่อง 3
นอกจากนี้แล้ว ยังมีเรื่องเล่ากันว่า ในคืนวันพระจันทร์เต็มดวง จะมีกระต่ายสีขาวตาสีแดงคู่หนึ่ง ออกมาอยู่คู่กันที่สะพานแห่งนี้ เชื่อว่าเป็นวิญญาณของทั้งคู่
ต่อมา มีการสร้าง "สะพานท้าวเทพกระษัตรี" ซึ่งเป็นสะพานคู่ขนานสะพานสารสินเดิมที่มีขนาด 2 ช่องจราจร และความยาว 650 เมตร เพื่อระบายการจราจรที่คับคั่งตามความเจริญของจังหวัดภูเก็ต เริ่มเปิดใช้เมื่อปี พ.ศ. 2535
ในปีงบประมาณ 2552 กรมทางหลวงได้รับการจัดสรรงบประมาณจากรัฐบาลจำนวน 377 ล้านบาท เพื่อสร้าง "สะพานท้าวศรีสุนทร" หรือ สะพานสารสิน 2 ด้วยความยาว 650 เมตร เป็นสะพานคู่ขนานกับสะพานท้าวเทพกระษัตรี ทดแทนสะพานสารสินเดิมที่ก่อสร้างมานานและอยู่ในสภาพที่เก่า ประกอบกับสะพานสารสินที่ใช้งานอยู่ในขนาดนี้เรือขนาดใหญ่ไม่สามารถที่จะลอดผ่านได้ สะพานสารสิน 2 เริ่มสร้างในวันที่ 30 มิถุนายน พ.ศ. 2552 โดย บริษัท อิตาเลียนไทย ดีเวลล็อปเม้นท์ จำกัด (มหาชน) แล้วเสร็จและเปิดใช้ในวันที่ 1 สิงหาคม พ.ศ. 2554 ส่วนสะพานสารสินเดิมในปัจจุบันนั้น ได้ถูกปรับปรุงเป็นสะพานคนเดินและหอชมวิว โดยยกบริเวณช่วงกลางสะพานให้สูงเท่ากับสะพานท้าวเทพกระษัตรีและสะพานท้าวศรีสุนทร ทั้งนี้เพื่อความสะดวกในการสัญจรไปมาของเรือ หอชมวิวเป็นอาคาร 8 เหลี่ยมสไตล์ชิโนโปรตุกีส ในส่วนของปลายสะพานทั้งสองด้านได้มีการปรับเป็นสถานที่จอดรถ อำนวยความสะดวกให้กับนักท่องเที่ยว และเป็นหนึ่งในสถานที่ท่องเที่ยวที่มีชื่อเสียงแห่งหนึ่งของจังหวัดภูเก็ต
ความเสี่ยงด้านปฏิบัติการ
ความเสี่ยงด้านปฏิบัติการ ( หมายถึง โอกาส ความเป็นไปได้ และความน่าจะเป็น ที่จะเกิดความบกพร่อง การทุจริต หรือความผิดพลาด ซึ่งเป็นเหตุการณ์ที่ป้องกันได้ กับทั้งเหตุสุดวิสัยทั้งในรูปอุบัติเหตุ ภัยธรรมชาติ รวมถึงภัยคุกคามโดยมนุษย์ อันจะนำไปสู่ความเสียหาย ความชะงักงัน และ/หรือการล่วงละเมิดกฎเกณฑ์ต่าง ๆ กระทั่งเป็นผลร้ายและรุนแรงต่อสถานภาพทางการเงิน การดำเนินธุรกิจ และความมั่นคงน่าเชื่อถือของสถาบันโดยรวม
สำหรับกรณีที่เป็นสถาบันการเงิน หลักเกณฑ์การกำกับดูแลเงินกองทุนตามกรอบบาเซิลสอง ระบุว่าเป็นผลมาจาก ความล้มเหลว หรือด้อยประสิทธิภาพ ในด้านการบวนการบริหารจัดการภายใน บุคลากร และระบบการทำงานต่าง ๆ หรือจากเหตุการณ์ภายนอกสถาบันการเงิน โดยแบ่งออกเป็น 7 ประเภทเหตุการณ์ ได้แก่ซึ่งในการนี้ไม่รวมความเสี่ยงด้านชื่อเสียง และความเสี่ยงเชิงกลยุทธ์/ธุรกิจ
ในขณะที่การบริหารจัดการความเสี่ยง (ด้านการเงิน) ขาลง มักจะเกี่ยวข้องแต่กับเหตุการณ์ความเสียหายที่เกิดขึ้นบ่อย แต่ผลกระทบไม่รุนแรง กับที่เกิดขึ้นไม่บ่อย แต่ผลกระทบรุนแรง การบริหารจัดการความเสี่ยงด้านปฏิบัติการก็เช่นกัน เพียงแต่อาจจะยิ่งกว่า คือลักษณะเหตุการณ์ที่เกิดขึ้นบ่อยมาก ๆ ในขณะที่ความเสียหายเล็กน้อย กับที่โอกาสเกิดขึ้นน้อยมาก ๆ ในขณะที่ความเสียหายคิดเป็นมูลค่าสูงลิ่ว ขึ้นอยู่กับประเภทธุรกิจ คำนึงร่วมกันกับประเภทเหตุการณ์
สำหรับสถาบันการเงินโดยเฉพาะ บทบัญญัติเกณฑ์บาเซิลสอง ระบุแบ่งประเภทธุรกิจออกเป็น 8 สาย ได้แก่
จะเห็นว่า 7 ประเภทเหตุการณ์ กับ 8 ประเภทธุรกิจ ประกอบกันขึ้นเป็นตาราง 8 คูณ 7 หรือ 56 ช่อง แต่ละช่องไว้จดบันทึกกรณีเหตุการณ์ความบกพร่อง ทุจริต ผิดพลาด หรือเหตุสุดวิสัย อันจะเกิดขึ้นได้กับสถาบันการเงินแต่ละแห่ง ทุก ๆ แห่ง
โดยในแบบจำลองอาจจะใช้ตัวแปรสุ่มซึ่งนับจำนวนเหตุการณ์ บันทึกระยะห่าง (เวลา) ระหว่าง 2 เหตุการณ์ที่ใกล้เคียงกัน และ/หรือแสดงค่าความสูญเสียเป็นจำนวนเงินหรือเปรียบเทียบเป็นจำนวนเงิน
ในมุมมองทางการเงิน ประเด็นพิเศษในการจำลองแบบความเสี่ยงด้านปฏิบัติการคือ โดยนิยาม หรืออย่างน้อยก็ในการสร้างแบบจำลอง เหตุการณ์ที่ปรากฏขึ้นจากความเสี่ยงด้านปฏิบัติการ แต่ละครั้งนั้นถือว่าเกิดขึ้นโดยอิสระจากกัน
เฮลอินเอเซล (2009)
เฮลล์อินเอเซลล์ (2009) เป็นรายการ เพย์-เพอร์-วิว ของ WWE จัดเมื่อวันที่ 4 ตุลาคม ค.ศ. 2009 ที่ Newark, New Jersey
เฮอร์เดอไรต์
เฮอร์เดอไรต์เป็นแร่ในกลุ่มอะพาไทต์และฟอสเฟต
สามารถพบได้ใน
ออโดเบ็นโอเซ็ทออป
ออโดเบ็นโอเซ็ทออป () เป็นโลมายุคแรกเริ่ม ชื่อของมันมีความหมายว่า วาฬหน้าวอรัส (walrus-face whale) มีความยาวประมาณ 2.1 เมตร มีชีวิตอยู่เมื่อ 3-5 ล้านปีก่อน ในฟอสซิลของมันมีงา โดยงามีเฉพาะในเพศผู้ และยาวได้ถึง 1.35 เมตร
ออโดเบ็นโอเซ็ทออปเป็นโลมาในช่วงต้น ๆ ถูกตั้งชื่อโดย muizon ใน ค.ศ.1993 มันมักตกเป็นเหยื่อของฉลามยักษ์อย่างเม็กกาโลดอนซึ่งเป็นฉลามขนาดใหญ่ที่ครองทะเลในยุคนีโอจีนและยุคไพลโอซีน ออโดเบ็นโอเซ็ทออป มีขนาดยาว 2.1 เมตร และมีน้ำหนัก 150-650 กิโลกรัม
ออโดเบ็นโอเซ็ทออปมักปรากฏและถูกกล่าวถึงในสารคดีหลายเรื่องเช่น Walking with dinosaurs trilogy seamonsters ซึ่งเป็นเรื่องราวเกี่ยวกับไนเจลมาเว็นที่เดินทางย้อนเวลาผจญภัยไปใน 7 อันดับทะเลอันตรายในยุคดึกดำบรรพ์ โดยที่ผลิตโดยบีบีซี
ทางหลวงแผ่นดินหมายเลข 329
ทางหลวงแผ่นดินหมายเลข 329 เป็นทางหลวงแผ่นดินในอดีต มีจุดเริ่มต้นที่ถนนพหลโยธิน ที่ทางแยกต่างระดับหินกอง ในอำเภอหนองแค จังหวัดสระบุรี แล้วมุ่งไปถนนเลียบคลองระพีพัฒน์ เข้าเขตอำเภอภาชี จังหวัดพระนครศรีอยุธยา แล้วจากนั้นข้ามทางรถไฟสายชานเมือง ตัดถนนสายเอเชีย และใช้เส้นทางร่วมกับถนนสายเอเชีย จากนั้นเข้าเขตจังหวัดอ่างทองและจังหวัดสุพรรณบุรี จนสิ้นสุดเส้นทางที่ทางหลวงแผ่นดินหมายเลข 340 (ถนนบางบัวทอง-สุพรรณบุรี) ในอำเภอเมืองสุพรรณบุรี
ปัจจุบันทางหลวงแผ่นดินหมายเลข 329 กรมทางหลวงได้ยกเลิก และยุบรวมเข้าเป็นส่วนหนึ่งของทางหลวงแผ่นดินหมายเลข 33 ในช่วงหินกอง - สุพรรณบุรี ตั้งแต่ทางแยกต่างระดับหินกอง บรรจบกับทางหลวงหมายเลข 340 (แยกต่างระดับไผ่ขวาง อ.เมือง จ.สุพรรณบุรี) ทางหลวงแผ่นดินสายนี้เป็นถนนขนาด 2 ช่องจราจร บางช่วงเป็น 4 ช่องจราจร